Ο **Βασίλι Ντανίλοβιτς Σοκολόφσκι** (ρωσικά: Васи́лий Дани́лович Соколо́вский‎‎
, 21 Ιουλίου 1897 - 10 Μαΐου 1968) ήταν Σοβιετικός στρατιωτικός και θεωρητικός του πολέμου. Διοίκησε δυνάμεις του Κόκκινου Στρατού στον Β΄ Παγκόσμιο Πόλεμο ενώ ως επιτελάρχης του Γκεόργκι Ζούκοφ είχε ενεργό ρόλο στον σχεδιασμό και την εκτέλεση της Μάχης του Βερολίνου. Διετέλεσε επίσης επικεφαλής των σοβιετικών δυνάμεων στην Ανατολική Γερμανία και αρχηγός του Σοβιετικού Γενικού Επιτελείου. Το 1946 έγινε Στρατάρχης της Σοβιετικής Ένωσης.

Βίος
----

Ο Σοκολόφσκι ήταν τέκνο λευκορώσικης αγροτικής οικογένειας. Γεννήθκε στο Κοζλίκι, ένα χωριό στην επαρχία του Γκρόντνο (σήμερα το Κοζλίκι ανήκει στο πόβιατ (κομητεία) του Μπιαλίστοκ στην ανατολική Πολωνία) που τότε ανήκε στη Ρωσική Αυτοκρατορία. Εργάστηκε ως δάσκαλος σε αγροτικό σχολείο, όπου έλαβε μέρος σε πολλές διαμαρτυρίες και διαδηλώσεις κατά του Τσάρου.

### Σταδιοδρομία στις ένοπλες δυνάμεις

Ο Σοκολόφκι κατετάγη στον Κόκκινο Στρατό τον Φεβρουάριο του 1918.

Ξεκίνησε την στρατιωτική του εκπαίδευση το 1919. Αποφοίτησε το 1921 και έγινε επιτελάρχης μιας μεραρχίας στο Τουρκμενιστάν. Τραυματίστηκε κατά τη διάρκεια μιας μάχης κοντά στη Σαμαρκάνδη και στη συνέχεια παρασημοφορήθηκε για την ανδρεία του. Μετά τη λήξη του Ρωσικού Εμφυλίου Πολέμου στα 1922-1923 ανέλαβε διάφορες επιτελικές θέσεις και τελικά έγινε επιτελάρχης της Στρατιωτικής Περιφέρειας της Μόσχας και στη συνέχεια υπαρχηγός του Γενικού Επιτελείου, θέση που κατείχε κατά την έναρξη της γερμανικής εισβολής στη Σοβιετική Ένωση στις 22 Ιουνίου 1941 (Επιχείρηση Μπαρμπαρόσα).

Τον Δεκέμβριο του 1941, με τις γερμανικές δυνάμεις να απέχουν μόλις είκοσι χιλιόμετρα από τη Μόσχα, ο Σοκολόφσκι έγινε επιτελάρχης του σοβιετικού Δυτικού Μετώπου και συνέβαλλε στον συντονισμό των χειμερινών σοβιετικών αντεπιθέσεων που ανάγκασαν τους Γερμανούς να απομακρυνθούν από τη Μόσχα. Παρέμεινε σε αυτή τη θέση μέχρι τον Φεβρουάριο του 1943, οπότε και έγινε διοικητής του Δυτικού Μετώπου.

Ηγήθηκε αυτού του Μετώπου στη μάχη του Κουρσκ. Στις 12 Ιουλίου του 1943 οι Σοβιετικοί εξαπέλυσαν την Επιχείρηση Κουτούζοφ εναντίον της γερμανικής Ομάδας Στρατιών «Κέντρο». Η επιχειρήσεις έλαβαν χώρα στην περιοχή του Αριόλ, ακριβώς βόρεια από την περιοχή του Κουρσκ. Το Μέτωπο του Μπριάνσκ, υπό τη διοίκηση του Μάρκιαν Πόποφ, επιτέθηκε στο ανατολικό τμήμα της «προεξοχής» του Αριόλ και το Δυτικό Μέτωπο, υπό τη διοίκηση του Σοκολόφσκι, επιτέθηκε από τα βόρεια. Η επιχείρηση τερματίστηκε στις 18 Αυγούστου 1943 έπειτα από την κατάληψη του Αριόλ από τους Σοβιετικούς και την καταστροφή των γερμανικών θέσεων στην ευρύτερη περιοχή. Το διάστημα Οκτωβρίου-Νοέμβριου του 1943 ο Σοκολόφσκι ήταν επικεφαλής του Δυτικού Μετώπου κατά τις αποτυχημένες σοβιετικές επιθέσεις στην περιοχή της Όρσα στην Λευκορωσία. Εκεί οι Σοβιετικοί μάχονταν ενάντια στην γερμανική 4η Στρατιά υπό τον Γκόταρντ Χάινριτσι (Gotthard Heinrici). Τον Απρίλιο του 1944 το Δυτικό Μέτωπο διασπάστηκε σε δύο τμήματα και ο Σοκολόφσκι έγινε επιτελάρχης του 1ου Ουκρανικού Μετώπου υπό τον Γκεόργκι Ζούκοφ. Παρέμεινε στη θέση αυτή μέχρι το τέλος του πολέμου το 1945. Ως αρχηγός του επιτελείου του 1ου Ουκρανικού Μετώπου, συνέβαλε στο σχεδιασμό και την εκτέλεση της κατάληψης του Βερολίνου. Καθόταν δίπλα στον Ζούκοφ όταν υπεγράφη η παράδοση των γερμανικών δυνάμεων στο Βερολίνο.

Μετά το τέλος του πολέμου ο Σοκολόφσκι έγινε αναπληρωτής Διοικητής των σοβιετικών δυνάμεων στην Ανατολική Γερμανία, παραμένοντας σε αυτή τη θέση μέχρι τις 3 Ιουλίου 1946. Εκείνη την ημέρα σε Στρατάρχη της Σοβιετικής Ένωσης και έγινε επίσης επικεφαλής της Ομάδας Σοβιετικών Δυνάμεων στη Γερμανία καθώς και επικεφαλής της Σοβιετικής Στρατιωτικής Διοίκησης στη Γερμανία. Στις 20 Μαρτίου 1948 αποχώρισε από μια συνεδρίαση του Συμμαχικού Συμβουλίου Ελέγχου, όπου ήταν παρών ως εκπρόσωπος της Σοβιετικής Ένωσης στο εν λόγω όργανο. Η αποχώρησή του σηματοδότησε τον ουσιαστικό τερματισμό της λειτουργίας του Συμβουλίου, καθώς δεν μπορούσε να λάβει πλέον αποφάσεις. Το 1949 έγινε αναπληρωτής Υπουργός Άμυνας της Σοβιετικής Ένωσης, θέση που κατείχε μέχρι το 1952, οπότε και έγινε αρχηγός του Γενικού Επιτελείου. Το 1960 ο Σοκολόφσκι έγινε Γενικός Επιθεωρητής του Υπουργείου Άμυνας. Διατήρησε αυτή τη θέση μέχρι το θάνατό του το 1968.

Παραπομπές
----------

1. 1 2  (Αγγλικά) *SNAC*. w6781hzw. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 11484369. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. sokolowski-wassili-danilowitsch.
4. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
5. ↑  *Τσεχική Εθνική Βάση Δεδομένων Καθιερωμένων Όρων*. xx0153933. Ανακτήθηκε στις 15  Δεκεμβρίου 2022.
6. ↑  Sokolovsky, Vasily. «Βασίλι Σοκολόφσκι». *warheroes.ru* (στα Ρωσικά). Ανακτήθηκε στις 16 Απριλίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Vasily Sokolovsky στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Στρατάρχες της Σοβιετικής Ένωσης |
| --- |
|  |
| 
* Βοροσίλοφ
* Τουχατσέφσκι
* Μπουντιόνι
* Γιεγκόροφ
* Μπλούχερ
* Τιμοσένκο
* Κουλίκ
* Σαπόσνικοφ
* Ζούκοφ
* Βασιλιέφσκι
* Στάλιν
* Κόνιεφ
* Γκόβοροφ
* Ροκοσόφσκυ
* Μαλινόφσκι
* Τολμπούχιν
* Μερετσκόφ
* Σοκολόφσκι
* Μπουλγκάνιν
* Μπαγκραμιάν
* Μπιριουζόφ
* Γκρέτσκο
* Γιερόμενκο
* Μοσκαλένκο
* Τσουικόφ
* Ζαχάροφ
* Γκόλικοφ
* Κριλόφ
* Γιακουμπόφσκι
* Μπατίτσκι
* Κοσεβόι
* Μπρέζνιεφ
* Ουστίνοφ
* Κουλίκοφ
* Ογκάρκοφ
* Σοκόλοφ
* Αχρομέεφ
* Κουρκότκιν
* Πετρόφ
* Γιάζοφ
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Δεύτερος Παγκόσμιος Πόλεμος
* Πύλη:Σοβιετική Ένωση
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 301522447
* LCCN: n50078846
* ISNI: 0000 0000 8097 7727
* GND: 122957865
* SUDOC: 094626413
* NDL: 00526334
* NKC: xx0153933

 |

 |